CELEX: 32020D0556
Language: hu
Date: 2020-04-21 00:00:00
Title: A Tanács (EU) 2020/556 határozata (2020. április 21.) a Tanács eljárási szabályzatától a COVID-19-világjárvány által az Unióban okozott utazási nehézségekre tekintettel, az (EU) 2020/430 határozattal bevezetett ideiglenes eltérés meghosszabbításáról

23.4.2020   
               
               
                  HU
               
               
                  Az Európai Unió Hivatalos Lapja
               
               
                  LI 128/1
               
            
         A TANÁCS (EU) 2020/556 HATÁROZATA
         (2020. április 21.)
         a Tanács eljárási szabályzatától a COVID-19-világjárvány által az Unióban okozott utazási nehézségekre tekintettel, az (EU) 2020/430 határozattal bevezetett ideiglenes eltérés meghosszabbításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen 240. cikkének (3) bekezdésére,
         mivel:
         
                     (1)
                  
                  
                     Az (EU) 2020/430 tanácsi határozat (1) egy hónapos eltérést vezetett be a Tanács eljárási szabályzata (2) 12. cikke (1) bekezdésének első albekezdésétől a rendes írásbeli eljárás alkalmazásáról szóló döntések tekintetében, amennyiben azokat a tagállamok kormányai állandó képviselőinek bizottsága (Coreper) hozza meg. Ez az eltérés 2020. április 23-án hatályát veszti.
                  
               
                     (2)
                  
                  
                     Az (EU) 2020/430 határozat úgy rendelkezik, hogy amennyiben a kivételes körülmények továbbra is indokolják, a Tanács meghosszabbíthatja az említett határozat alkalmazását.
                  
               
                     (3)
                  
                  
                     Mivel a COVID-19-világjárvány által okozott kivételes körülmények továbbra is fennállnak, és a tagállamok által hozott, a járvány megelőzésére és megfékezésére irányuló rendkívüli intézkedések egy része még érvényben marad, szükséges az (EU) 2020/430 határozat 1. cikkében előírt eltérést további egy hónappal meghosszabbítani,
                  
               ELFOGADTA EZT A HATÁROZATOT:
         
            1. cikk
            A Tanács 2020. április 23-tól kezdődően egy hónapos időtartamra meghosszabbítja az (EU) 2020/430 határozat 1. cikkében előírt eltérést.
         
         
            2. cikk
            Ez a határozat az elfogadásának napján lép hatályba.
            A határozatot az Európai Unió Hivatalos Lapjában ki kell hirdetni.
         
         
            Kelt Brüsszelben, 2020. április 21-én.
            
               
                  a Tanács részéről
               
               
                  az elnök
               
               G. GRLIĆ RADMAN
            
         
         
            (1)  A Tanács (EU) 2020/430 határozata (2020. március 23.) a Tanács eljárási szabályzatától a COVID-19-világjárvány által az Unióban okozott utazási nehézségekre tekintettel való ideiglenes eltérésről (HL L 88. I., 2020.3.24., 1. o.).
         
            (2)  A Tanács 2009/937/EU határozata (2009. december 1.) a Tanács eljárási szabályzatának elfogadásáról (HL L 325., 2009.12.11., 35. o.).